Batlhatlheledi ba sekolo e ne e le Albert Schroeder, yo gone jaanong e leng leloko la Setlhopha se se Laolang, mmogo le Maxwell Friend le Jack Redford, yo gone jaanong a tlhokafetseng. Go kopana le baithuti ba le 82 go tswa kwa dinageng di le 14 go ne ga re nonotsha tota. Re ne ra simolola go tlhaloganya go sekae ka ditso tsa ba bangwe. Go kopakopana le baithuti ba dinaga di sele ba ba neng ba na le bothata ka Seesemane go ne ga dira gore re tlhaloganye bothata jo re neng re tlile go lebana najo fa re ithuta puo e nngwe. Re ne ra fetsa thapiso ya rona mo dikgweding di le tlhano mme ra abelwa kwa dinageng di le 27. Morago ga moo go ne ga latela kalogo mme mo malatsing a sekae re ne re le kwa New York City, re letile sekepe sa rona sa Queen Elizabeth, gore se re busetse kwa Yuropa.